**JELGAVAS PILSĒTAS PAŠVALDĪBAS 2014.GADA 24.APRĪĻA SAISTOŠO NOTEIKUMU Nr.14-13 „ GROZĪJUMI JELGAVAS PILSĒTAS PAŠVALDĪBAS 2012.GADA 29.NOVEMBRA SAISTOŠAJOS NOTEIKUMOS Nr.12-26 „JELGAVAS PILSĒTAS PAŠVALDĪBAS PABALSTU PIEŠĶIRŠANAS NOTEIKUMI”” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums |  Jelgavas pilsētas pašvaldības 2014.gada 24.aprīļa saistošie noteikumi „Grozījumi Jelgavas pilsētas pašvaldības 2012.gada 29.novembra saistošajos noteikumos Nr.12-26 „Jelgavas pilsētas pašvaldības pabalstu piešķiršanas noteikumi”” (turpmāk – saistošie noteikumi) izstrādāti, pamatojoties uz likuma „Par pašvaldībām” 43.panta trešo daļu un Sociālo pakalpojumu un sociālās palīdzības likuma 35.panta ceturto daļu.Saistošie noteikumi nepieciešami, lai precizētu pabalsta ēdināšanai vispārējās izglītības iestādē, pabalsta pirmsskolas izglītības iestādes ēdināšanas pakalpojuma apmaksai un pabalsta profesionālās ievirzes izglītības programmas dalības maksas segšanai saņemšanas kārtību, kā arī veiktu pašvaldības pabalstu noapaļošanu līdz veseliem *euro*, samazinot resursus pabalstu izmaksas procesa nodrošināšanai. Saistošajos noteikumos precizēts pabalsta individuālo mācību piederumu iegādei mērķis un saņemšanas kārtība.Saistošos noteikumos tiek precizēta lēmuma par pabalsta piešķiršanu vai atteikumu piešķirt kārtība. Tiek paplašināta pabalstu saņēmēju mērķgrupa – daudzbērnu ģimenes ar pilngadību sasniegušajiem bērniem līdz 24 gadu vecumam, kuri mācās klātienē kādā no Izglītības likumā noteiktajām izglītības pakāpēm (pamatizglītība, vidējā izglītība, augstākā izglītība) un/vai profesionālās izglītības iestādē un kuru dzīvesvieta deklarēta vienā mājoklī un kuriem ir kopēji izdevumi par uzturu un mājokli. |
| 2. Īss projekta satura izklāsts | Atbilstoši likuma “[Par pašvaldībām](http://www.likumi.lv/doc.php?id=57255)” 43.panta trešajai daļai pašvaldība ir tiesīga noteikt kritērijus, kuri paredz cita veida materiālās palīdzības vai atbalsta sniegšanu, nodrošinot pašvaldības brīvprātīgo iniciatīvu izpildi.Precizēta pabalsta ēdināšanai vispārējās izglītības iestādē, pabalsta pirmsskolas izglītības iestādes ēdināšanas pakalpojuma apmaksai un pabalsta profesionālās ievirzes izglītības programmas dalības maksas segšanai saņemšanas kārtība.Paplašināta pabalstu saņēmēju mērķgrupa – daudzbērnu ģimenes ar pilngadību sasniegušajiem bērniem līdz 24 gadu vecumam, kuri mācās klātienē kādā no Izglītības likumā noteiktajām izglītības pakāpēm (pamatizglītība, vidējā izglītība, augstākā izglītība) un/vai profesionālās izglītības iestādē un kuru dzīvesvieta deklarēta vienā mājoklī un kuriem ir kopēji izdevumi par uzturu un mājokli.Tiek veikta pašvaldības pabalstu noapaļošana līdz veseliem *euro*. Tiek precizēts lēmuma par pabalsta piešķiršanu vai atteikumu piešķirt pabalstu pieņemšanas process, un pabalsta individuālo mācību piederumu iegādei mērķis un saņemšanas kārtība. |
| 3. Normatīvā akta projekta būtība | Saistošie noteikumi precizē daudzbērnu ģimenes definīciju, pabalsta ēdināšanai vispārējās izglītības iestādē, pabalsta pirmsskolas izglītības iestādes ēdināšanas pakalpojuma apmaksai, pabalsta individuālo mācību piederumu iegādei un pabalsta profesionālās ievirzes izglītības programmas dalības maksas segšanai saņemšanas kārtību, kā arī lēmuma pieņemšanas procesu.Tiek veikta pašvaldības pabalstu noapaļošana līdz veseliem *euro.* |
| 4. Informācija par plānoto projekta ietekmi uz budžetu | Saistošo noteikumu realizēšanai tiek paredzēti naudas līdzekļi Jelgavas pilsētas pašvaldības iestādes „Jelgavas sociālo lietu pārvalde” (turpmāk – JSLP) 2014.gada budžetā. 2014.gadā pilngadību sasniegušajiem bērniem līdz 24 gadu vecumam no daudzbērnu ģimenēm papildus nepieciešami naudas līdzekļipabalsta ēdināšanai vispārējās izglītības iestādē 6816,00 *euro* (60 bērni x 28,40 *euro* x 4 mēneši) un pabalstam pirmsskolas izglītības iestādes ēdināšanas pakalpojuma apmaksai 7740,00 *euro* (30 bērni X 6 mēneši X 43,00 *euro*).Pabalstam pilsētas sabiedriskā transporta braukšanas maksas segšanai pilngadību sasniegušajiem bērniem līdz 24 gadu vecumam 2014.gadā nepieciešams 4800,00 *euro* (60 bērni x 4 mēneši x 20,00 *euro* mēnesī vidēji).Pabalstam ēdināšanas pakalpojuma apmaksas segšanai 20% (divdesmit procentu) apmērā no ēdināšanas pakalpojuma cenas, bet ne vairāk kā 0,28 *euro* dienā, Jelgavas pilsētas pašvaldības izglītības iestādes 4.-6.klases izglītojamajam mācību gadā, kurš norēķiniem par ēdināšanas pakalpojumu izmanto Jelgavas pilsētas skolēna apliecību, paredzēti naudas līdzekļi 2014.gada budžetā par kopēju summu 38281,00 *euro*. Minēto pabalstu paredzēts piešķirt 1770 (viens tūkstotis septiņi simti septiņdesmit) izglītojamajiem.Pašvaldības pabalstu noapaļošanai papildus vidēji nepieciešams 1790,00 *euro* (3580 personu X 0,50 *euro* vidēji).Saistošo noteikumu izpildei nav nepieciešams veidot jaunas institūcijas vai jaunas amata vietas.  |
| 5. Normatīvā akta ietekme uz sabiedrību | Tiks nodrošināta iespēja daudzbērnu ģimenēm, ar pilngadību sasniegušajiem bērniem līdz 24 gadu vecumam, kuri mācās klātienē kādā no Izglītības likumā noteiktajām izglītības pakāpēm (pamatizglītība, vidējā izglītība, augstākā izglītība) un/vai profesionālās izglītības iestādē un kuru dzīvesvieta deklarēta vienā mājoklī un kuriem ir kopēji izdevumi par uzturu un mājokli saņemt pašvaldības pabalstus.Tiks paplašināts atbalsts ģimenēm ar bērniem, ieviešot pabalstu ēdināšanas pakalpojuma apmaksas segšanai 20% (divdesmit procentu) apmērā no ēdināšanas pakalpojuma cenas Jelgavas pilsētas pašvaldības izglītības iestādes 4. - 6.klases izglītojamajam mācību gadā, izmantojot Jelgavas pilsētas skolēna apliecību. |
| 6. Informācija par administratīvajām procedūrām | Saistošie noteikumu izpildi nodrošinās JSLP.Persona JSLP izdoto administratīvo aktu var apstrīdēt Jelgavas pilsētas domē. |
| 7. Informācija par konsultācijām ar sabiedrības pārstāvjiem | Saistošo noteikumu projekts konceptuāli apspriests Jelgavas pilsētas domes Sociālo lietu konsultatīvajā komisijā. |
| 8. Sabiedrības informēšana par normatīvo aktu | Saistošie noteikumi tiks publicēti oficiālajā izdevumā „Latvijas Vēstnesis”, Vides aizsardzības un reģionālās attīstības ministrijas mājas lapā, portālā [www.likumi.lv](http://www.likumi.lv), Jelgavas pilsētas pašvaldības mājas lapā [www.jelgava.lv](http://www.jelgava.lv/). |

Jelgavas pilsētas domes priekšsēdētājs A.Rāviņš